Новае даследаванне тлумачыць адсутнасць многіх экзатычных відаў птушак у фауне краін Усходняй Еўропы тым, што на працягу 46 гадоў яны былі ізаляваныя ад краін Захаду “жалезнай заслонай”. Менавіта строгая ізаляцыя краін былога сацлагеру ад капіталістычных дзяржаў аказала пазітыўны ўплыў на авіфауну краін Усходняй Еўропы. Ў той час, як заходнія краіны “паляпшалі” сваю прыроду папугаямі ды ткачыкавымі, інтрадуцэнтамі на ўсходзе кантыненту станавіліся галоўным чынам птушкі для паляванняў: бажаны, качкі, гусі ды курапаткі.